**Väikehange „Silmakabineti tööks vajalike meditsiiniseadmete ostmine“**

Aktsiaselts Rakvere Haigla (edaspidi ka hankija) soovib osta haigla silmakabinetti **portatiivse käes hoitava autorefraktomeetri** ja **binokulaarse indirektse oftalmoskoobi**

(edaspidi koos ja ühiselt nimetatud ka kui seadmed), millised vastaksid minimaalselt käesolevas pakkumuste esitamise ettepanekus loetletud tehnilistele tingimustele/tehnilistele näitajatele. Tehniliselt paremate parameetritega seadmete pakkumine on lubatav.

**I Hanke tehnilised tingimused, pakkumusevorm ja kinnitused, et pakkumus vastab Hankija poolt käesolevas dokumendis esitatud tingimustele.**

1. Hankeobjektiks olevate seadmete tehnilise kirjeldusega palume tutvuda käesolevast pakkumuste esitamise ettepanekust tulenevate tingimustega, eduka pakkujaga sõlmitava hankelepingu tingimustega palume tutvuda pakkumuste esitamise ettepanekule lisatud hankelepingu projektist.
2. Pakkumus tuleb esitada elektronposti teel hiljemalt 13. oktoober 2022.a kell 10:00 aadressil haigla@rh.ee. Elektronkirja teemareale tuleb märkida „Silmakabineti seadmete pakkumus. Mitte avada enne 13.10.2022.a kell 10:00“. Hankija ei vastuta pakkumuste, millised ei ole varustatud eelnimetatud märksõnadega, ennetähtaegse avamise eest. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressidele hiljemalt eelnimetatud tähtpäevaks, ei osale pakkumismenetluses.
3. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasi lükkamisele.
4. Kogu käesolevat väikehankemenetlust, hankeobjekti puudutavaid tehnilisi tingimusi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile haigla@rh.ee. Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil www.rh.ee, hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.
5. Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutava seadme tarneaja, garantiiaja, hankeobjektiga koos kasutatavate lisatarvikute soetamise tingimuste ning seadmete ja nende lisatarvikute maksumuste üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.
6. Pakkumusi võib esitada ühele või mõlemale hankeosale. Pakkuja kohustub pakkumuses selgelt välja tooma, millisele hankeosale pakkumus on esitatud ning lisama pakkumusele kõik käesolevas pakkumuste esitamise ettepanekus nimetatud andmed ja vajadusel lisadokumendid.
7. Pakkumuste hindamise kriteeriumid
   1. Hankija hindab pakkumusi kummaski hankeosas eraldi pakkumuse alusel kujuneva seadme kogumaksumuse alusel. Pakkumuste hindamiskriteeriumiks on madalaim kogumaksumus. Võrdse kogumaksumusega pakkumuste korral tunnistatakse edukaks lühema tarneajaga pakkumus.
   2. Juhul kui kaks või enam pakkumust osutuvat maksumuselt võrdväärseteks või madalaima maksumusega pakkumuste summaarne vahe on omavahelises võrdluses väiksem kui 10%, kuulub hankijale õigus anda pakkumustele lisapunkte ning valida edukas pakkuja välja kummaski hankeosas kirjeldatud lisakriteeriumite alusel, arvestades seejuures, et iga vastava hankeosa alla nimetatud lisakriteerium, millise pakutava seade täidab, annab 1 (ühe) lisapunkti, millised seejärel pakkumuse lõikes summeeritakse ning võrreldakse pakkumusi lisapunktide alusel kujunenud summaarse skoori alusel, kasutades põhimõtet „suurem on parem“. Kui kaks või enam pakkumust on saanud lisakriteeriumite alusel omistatud punktide summaarses arvestuses võrdselt kõrgeima skoori, tunnistatakse edukaks pakkumuseks pakkumus, millisest tulenev tarneaeg on lühem.
8. Hankija jätab endale õiguse kõikide pakkumuste tagasi lükkamiseks ühes või mõlemas hankeosas, mh kuid mitte ainult juhul kui:
   1. kõikide pakkumuste maksumused ületavad hankija poolt eeldatud hankelepingu maksumust;
   2. pakutavad seadmed ei vasta hankija vajadustele ja/või ei täida hankija poolt soovitud eesmärke;
   3. pakkumused on esitatud tingimuslikena (vastuolus hankija poolt käesolevas tehnilises kirjelduses esitatud tingimustega).
9. Pakkumuse esitamisega kinnitab pakkuja käesoleva väikehanke hanketingimustega nõustumust ning võtab endale kohustuse pakkumuse edukaks osutumisel tema pakkumuse objektiks oleva seadme hankijale pakkumusest tuleneva tähtaja jooksul müümiseks, tarnimiseks ning hankijale üleandmise eelduseks olevate tingimuste täitmiseks. Pakkuja pakkumus peab seejuures olemas jõus vähemalt 30 kalendripäeva käesoleva pakkumuste esitamise ettepaneku punktis I.2) sätestatud pakkumuste esitamise tähtpäeva saabumisest.

**II Hankeosa 1 objektiks oleva seadme tehnilised tingimused – Portatiivne käes hoitav autorefraktomeeter**

Hankeosas 1 pakutav seade peab vastama minimaalselt järgnevatele tingimustele:

1. Portatiivne käeshoitav autorefraktomeeter;
2. Kasutatav nii horisontaal- kui vertikaalasendis;
3. Kasutatav mugavalt ühe käega;
4. Mõõtmisvahemik minimaalselt:
   1. Sfäär -20.00 kuni +20.00 D (VD = 12 mm) (0.12/0.25 D mõõtmistäpsus);
   2. Silinder 0 kuni ±12.00 D (0.12/0.25 D mõõtmistäpsus);
   3. Silindri nurk 0 kuni 180° (1°/5° mõõtmistäpsus).
5. Minimaalne pupilli diameeter: 2mm;
6. Pupilli suuruse mõõtmine: 1-10mm +/- 0,1mm;
7. Fiksatsiooni objekt: Maastik või lastele sobiv pilt;
8. Ekraan: 3,0 tolli või suurem, LED;
9. Interface 1 USB port;
10. Toide:
    1. Seade peab olema akutoitel;
    2. Aku peab ilma laadimiseta võimaldama seadme eesmärgipärast kasutamist vähemalt 120 minutit;
    3. Peab sisaldama aparaadi toiteks dokkimisseadet.
11. Maksimaalsed lubatud mõõdud ja kaal (väiksemad näitajad on lubatud):
    1. Mõõtmed 210 (laius ) × 185 (pikkus) × 225 (kõrgus) mm;
    2. kaal maksimaalselt 1300 g (koos akuga).
12. Laadimisjaama/laadimisdokiga, millel on:
    1. printer;
    2. Interface: 1 USB port;
    3. akulaadija:
       1. laadimise aeg. Autorefraktomeeter laadimisjaamas – ca 180min; aku laadimine eraldi – ca 140min.
    4. toide: AC 100-240 V, 50/60 Hz.
13. Lisatingimused:
    1. soovitavalt *Quick* funktsiooniga;
    2. soovitavalt helifunktsiooniga ehk helisignaali võimalusega uuringu tegemise ajal;
    3. soovitatavalt WiFi ühendusega;
    4. akuga mudeli pakkumisel peab olema tagatud aku vahetamise võimalus. Hankijal peab olema võimalik seadme tegeliku eluea jooksul vajadusel/soovil müüjalt/tootjalt lisaakusid juurde soetada. Täiendavate akude tarne peab toimuma kahe (2) tööpäeva jooksul ostja poolt müüjale tellimuse esitamisest;
    5. vahetatava akuga mudeli pakkumisel peab 1 (üks) lisaaku sisalduma seadme komplektsuses.;
    6. Refraktomeeter võib sisaldada keratomeetrit.

Juhul kui seadmes sisaldub autokeratomeeter, peab see:

* 1. Mõõtmisvahemik: Kumerusraadius 5.00 kuni 13.00 mm (0.01 mm mõõtmistäpsus)
  2. Refraktiivne tugevus 25.96 kuni 67.50 D (0.12/0.25 D mõõtmistäpsus)
  3. Silindriline tugevus 0 kuni ±12.00 D (0.12/0.25 D mõõtmistäpsus);
  4. Silindri nurk 0 kuni 180º (1°/5° mõõtmistäpsus).

1. Hindamiskriteeriumid vastavalt punktis I.7)b) nimetatud lisakriteeriumitele:

Hankijale kuulub punktis I.7)b) nimetatud asjaolude esinemise korral õigus anda pakkumustele lisapunkte ning valida edukas pakkuja välja alljärgnevate kriteeriumite alusel, arvestades seejuures, et iga all-loetletud tingimus, millise pakutava seade täidab, annab 1 (ühe) lisapunkti:

\* seadmel on Quick funktsioon:

\* seadmel on WiFi ühendus;

\* seade võimaldab uuringu ajal helisignaali tekitamist;

\* seadme aku on kergesti tavakasutaja teadmiste ja oskustega vahetatav.

**III Hankeosa 2 objektiks oleva seadme tehnilised tingimused – binokulaarne indirektne (kaudne) oftalmoskoop**

Hankeosas 2 pakutava laste silma vastuvõtuks vajaliku binokulaarse indirektse peas kantava oftalmoskoobi hanke tingimused (miinimumtingimused):

1. valgustugevus: kuni 1000 lux;
2. vahetatava LED valgusallikaga. Pakutavale seadme komplektsuses peab sisalduma 1 (üks) varulamp;
3. LED värvitemperatuur: 3800k;
4. valgustuspeegli reguleerimine kesktelje ümber: 84mm üles, 53 mm alla;
5. optika reguleerimisvahemik: +/- 4 kraadi;
6. töökaugus: keskmiselt 440m;
7. seade peab sisaldama võimalust muuta pupillidistantsi uuringut teostava arsti silmade järgi;
8. patsiendi pupilli suurus: 1-10mm;
9. PD (*pupillary distance*): reguleeritav vahemik 48-76mm;
10. Akutoitel (eesmärgipäraselt kasutatav ilma juhtmeta).
    1. Aku kestvus pidevas kasutuses: minimaalselt 2 tundi  ühe laadimisega;
    2. Seadme komplekt peab sisaldama kahte (2) akut (põhiaku koos varuakuga);
    3. Aku kaal 60 (+/- 10) grammi.
11. valgusfiltrid: koobalt sinine, roheline (punase vaba), hajutatud valgus (*diffusor*).
12. valguse ava suurus: suur, keskmine, väike.
13. võimaldab jälgida silma eesmise osa (sarvkest, silma eeskamber, silmalääts) ja silma tagumise osa (klaaskeha, silmapõhi) seisundit;
14. temperatuuripiirangud: töötemperatuur +10°c kuni +35°c, ladustamine -10°c kuni +55°c, transport -40°c kuni +70°c
15. niiskuspiirangud: töötingimustes 30%-75%, ladustamine 10%-95% transport 10%-95%;
16. toide, elektrilised näitajad:
    1. sisendvool dokki: 100-240v – 50/60hz
17. seadme maksimaalne kaal st kaal koos akuga 600g;
18. klassifitseerimis- ja ohutusstandardite liigitus: ii klassi seadmed. b-tüüpi kaitse põrutuse korral.
19. seade peab olema peas kantav ja reguleeritav vastavalt pea suurusele;
20. binokulaarse vaatamise funktsiooniga;
21. komplekt sisaldab 20D oftalmoloogilist luupi;
22. komplekt sisaldab seadme hoiustamis/transportkohvrit;
23. Lisatingimused.

Seadme komplektis sisalduvad soovituslikult:

* 1. kergesti ettekäiv lisaluup, suurendusega 1,6x (*Hi Mag Lens attachment*);
  2. Intelligentne optiline süsteem (*Intelligent Optical System* (IOS)), milline võimaldab silmapõhja stereoskoopilist vaatlust arvestades automaatselt pupilli suurust;
  3. seinale paigaldatav dokk koos akulaadijaga.

1. Hindamiskriteeriumid vastavalt punktis I.7)b) nimetatud lisakriteeriumitele:

Hankijale kuulub punktis I.7)b) nimetatud asjaolude esinemise korral õigus anda pakkumustele lisapunkte ning valida edukas pakkuja välja alljärgnevate kriteeriumite alusel, arvestades seejuures, et iga all-loetletud tingimus, millise pakutava seade täidab, annab 1 (ühe) lisapunkti:

\* seadme komplektis sisaldub kergesti ettekäiv lisaluup suurendusega 1,6x;

\* seadme komplektis sisaldub seinale paigaldatavat dokk koos akulaadijaga;

\* seade sisaldab automaatset optilist süsteemi , mis arvestab silmapõhja stereoskoopilisel vaatlusel pupilli suurust ja reguleerib vastavalt valguse ava suurust.

**IV Hankeosade 1 ja 2 objektiks olevate seadmete pakkumisele ja seadmete müügile ning tarnele esitatavad olulised lisatingimused**

1. Pakutavad seadmed peavad olema uued, sh ei tohi olla tegemist demoseadmetega.
2. Pakutavad seadmed peavad vähemalt vastama Eesti Vabariigi territooriumil kehtivatest õigusaktidest nagu ka valdkonna ohutusstandarditest tulenevatele miinimumnõuetele.
3. Seadmele ja selle osadele tagatav minimaalne garantiiaeg (täisgarantii): 24 kalendrikuud seadme üleandmise-vastuvõtmise akti allkirjastamise kuupäevast.

Pakkuja märgib pakkumuses tema poolt pakutavale seadmele kehtiva garantiiaja pikkuse kalendrikuudes;

Pakkuja kohustub pakkumuses märkima, kas pakutavale seadmele on võimalik hankija soovil osta juurde lisagarantiiaega ning kui siis millistel täpsetel tingimustel, milliseks ajaperioodiks ja hinnaga.

1. Müüja/edukas pakkuja kohustub tagama garantiiajal tehniku saabumise hankija asukohta esimesel võimalusel kuid seejuures hiljemalt 2 tööpäeva jooksul ostjalt seadme rikketeate saamisest (aega arvestatakse alates ostja poolt rikkest müüja teavitamisest telefoni või elektronkirja teel).

Garantiiajal ei või seadme maksumusele seoses hooldus- ja/või parandustööde teostamisega mistahes täiendavaid kulusid hankija jaoks lisanduda, v.a. hankeosa 1 objektiks oleva seadme osas selle korralise kalibreerimise maksumus.

1. Juhul kui seadet ei õnnestu garantiiajal parandada maksimaalselt 3 nädala jooksul hankijalt/ostjalt rikketeate saamisest, kohustub müüja tagama enda kulu ja vahenditega ostja asukohta hankeobjektiks oleva seadmega samadel tööpõhimõtetel ja metoodikaga töötava asendusseadme tarnimise hiljemalt käesolevas punktis nimetatud hiliseimaks tähtajaks ning teostama vajadusel ostja juures kohapeal ostjale sobival ajal asendusseadme kasutajakoolituse jms.
2. Seadme tarneaeg: esimesel võimalusel hankija poolt ostuotsuse teate edukale pakkujale esitamisest kuid seejuures mitte hiljem kui 60 kalendripäeva jooksul ostuotsuse teate saamise kuupäevast.

Pakkuja kohustub pakkumuses märkima tema poolt tagatava tarneaja pikkuse kalendripäevades, kusjuures tegemist peab olema maksimaalse tarneajaga, millise jooksul pakkuja garanteerib hankijale seadme tarne. Pakkumusest tulenevast maksimaalselt tagatavast tarneajast lühem tarne on lubatud, kehtib põhimõte „mida varem seda parem“.

1. Pakkuja kohustub esitama tema poolt pakutava seadme maksumuse eurodes, täpsusastmega kaks kohta peale koma, käibemaksuta ja käibemaksuga maksumustena. Seadme maksumus peab seejuures sisaldama kõiki seadme osiseid ja tegevusi, sh kuid mitte ainult seadme tarne, koolituse, paigalduse jne maksumusi ehk tegemist peab olema lõppmaksumusega, millisele ostja jaoks mistahes täiendavaid kulusid ei lisandu, v.a. kui käesoleva väikehanke hanketingimustes on sõnaselgelt sätestatud teisiti.
2. Pakkuja kohustub esitama pakkumuse koosseisus andmed seadme hooldusvajaduse ja -sageduse kohta koos vajalike lisatarvikute ja kuluvahendite ning hooldustööde nime- ja hinnakirjadega.
   1. Hankeosa 1 objektiks oleva seadme puhul esitab pakkuja pakkumuse koosseisus seadme kalibreerimise maksumuse koos välba infoga. Kõik hinnad esitatakse eurodes, täpsusastmega kaks kohta peale koma, käibemaksuta maksumusena. Käesolevast punktist tulenev kalibreerimise maksumus arvestatakse 24 kalendrikuu pikkuse ajaperioodi arvestusega hankija poolt käesoleva pakkumuste esitamise ettepaneku punktis
3. Pakkuja lisab pakkumusele tema poolt pakutava seadme tehnilise andmestiku, milliselt hankijal oleks võimalik veenduda pakkuja poolt pakutava seadme vastavuses käesolevast tehnilisest kirjeldusest tulenevatele miinimumtingimustele.
4. Lisaks eelnimetatud dokumentidele kohustub pakkuja lisama pakkumusele tema poolt pakutava seadme kasutus- ja hooldusjuhendid, millised peavad olema esitatud pakkumuse koosseisus vähemalt inglisekeelsena. Seadme ostjale üleandmisel peab seade olema varustatud paberkandjatel vähemalt ingliskeelsetele hooldus- ja kasutusjuhenditele, võimaluse korral ka nimetatud dokumentide eestikeelsete tõlgetega.
5. Seadme üleandmine:

Seade loetakse üleantuks kui müüja poolt on teostatud hankija juures kohapeal, hankija esindajate juuresolekul, edukas katsekäivitus, läbiviidud vajalikud koolitused ning on üleantud kasutusjuhendid ja muud käesolevast pakkumuste esitamise ettepanekust tulenevalt üleandmiseks kohustuslikud dokumendid. Seadme üleandmise kohta koostatakse müüja poolt kahepoolne üleandmise-vastuvõtmise akt, milline allkirjatatakse poolte esindajate poolt ning milline on aluseks arve esitamisele.

1. Tarne- ja paigaldustingimused:
   1. Pakkuja tarnib ja paigaldab seadme aadressile Lõuna põik 1, Rakvere linn, Lääne-Virumaa.
   2. Seadme paigaldus peab sisaldama: seadme paigaldamist ja häälestamist, seadme lahti pakkimisest tekkinud pakkematerjalide utiliseerimist.
   3. Seadme transport kuni seadme lõpliku asukohani ettenähtud ruumidesse ja seadme paigaldust peavad olema pakkumuses.
   4. Paigaldamise järgselt ja üleandmisel esitab tarnija järgmised dokumentatsioonid: kõik sertifikaadid ja tunnistused mis kinnitavad seadme vastavust Eestis kehtivatele meditsiinitehnikale kehtestatud nõuetele.

Jääme ootama pakkumusi!

Aktsiaselts Rakvere Haigla

04. oktoober 2022